Mael (document)
Spelling 2003 van ’t Maels in ’t kort
door dr. Herman Crompvoets
1. Klinkers
De klinkertieëkens zin wie in ‘t Nederlands. ‘n Paar aparte tieëkens zin:
 de è: dizze klinker kumt veur in weurd as bèd, mès, stèl;
 de ö: dizze klinker kumt veur in weurd as mök, zök, hökske;
 de ó: dizze klinker kumt veur in weurd as pót, rót,bók;
 de ae: dizze klinker kumt veur in weurd as laeve, Mael, gael, zwaer;
 de äö: dizze klinker kumt veur in weurd as bäöke, täötj, späötje;
 de ao: dizze klinker kumt veur in weurd as paol, traon, gao, haok.
Sjrief nojt ee, oo, uu, aa as deh vanutj ‘t Nederlands verkieërd is, dus: vader, moder, zuke, mage.
2. Twieëklanke
Vurbilde van Maelse weurd mi twieëklanke:
ieë twieë, vieë, zieë ‘twee, vee, zee’;
oeë roeëd, bloeët, koeëpe ‘rood, bloot, kopen’;
uuë duuëske, bluuë, huuëre ‘doosje, bleu, horen’;
aej (ik) traej, laej, knaej ‘(ik) treed, leid, knie’;
àèj wàèje, knàècht ‘waaien, knecht’;
ej behej, bezej ‘behaai, bezei’;
èj nèjs ‘nieuws’;
uuëj vluuëj ‘vlooien’;
äöj näöj, läöje ‘naden, luiden’;
oej goej ‘goed’;
èw èw, lèw ‘eeuw, leeuw’;
ooj zooj ‘zooi’;
aoj (ik) braoj ‘ik braad’;
aaj flaaj ‘vlaai’.
 Kies in principe vur ou en nie vur au, behalve as ’t Nederlands au hè;
 Kies in principe vur ei en nie vur ij, behalve as ’t Nederlands ij hè.
3. Medeklinkers
De medeklinkers zin as in ‘t Nederlands. Énkel bezundere gevalle zin:
 de gk: di tieëken kumt in ’t Maels nie veul veur;
 de sj: di tieëken kumt veur in weurd as sjon, sjool, sjael;
De j kumt òp ’t ènd in ’t Maels dik veur: windj, prisj, pinj, isj, fläötj, meusj, kwitj. Mer ók in ’n woord kumt de j dik veur: verslitje, greezje, verleezje, butje, rutje.
4. t of d op ’t ènd van weurd
As ‘t woord in ‘t Nederlands op ‘t ènd ‘n d hè, blief die in ‘t Maels bewaard: land, zand, haand. Sjrieve ge in ’t Nederlands ’n t óp’t ènd, dan sjrieve ge die ók in ’t Maels: zat, lat, gaat.
5. Internationale weurd
Internationale weurd waere in ‘t Maels zo veul meugelik in de internationale spelling gesjrivve, dus: telefoon, televisie, diskette, computer, chatte, sms-e.

Limburgish
Hoesloze teks